Marvel Cinematic Universe: Viides vaihe

Viides vaihe () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Viidenteen vaiheeseen kuuluu kuusi elokuvaa, vähintään viisi uutta Disney+-sarjaa sekä kaksi uutta tuotantokautta vanhoille Disney+-sarjoille. Elokuvista ensimmäisenä tullaan julkaisemaan Ant-Man and the Wasp: Quantumania vuonna 2023. Disney+-sarjojen puolelta tullaan ensimmäisenä julkaisemaan samana vuonna animaatiosarja What If...?:n toinen tuotantokausi. Kevin Feige oli mukana kaikkien vaiheen elokuvien tuottajana ja kaikkien sarjojen vastaavana tuottajana. Hänen lisäkseen Stephen Broussard on mukana tuottamassa Ant-Man and the Wasp: Quantumaniaa. Eric Hauserman Carroll on mukana tuottamassa Bladea.

Edellisten vaiheiden elokuvien ja Disney+-sarjojen päänäyttelijöistä Paul Rudd, Evangeline Lilly, Chris Pratt, Brie Larson, Teyonah Parris, Iman Vellani, Anthony Mackie ja Florence Pugh palaavat näyttelemään Scott Langia / Muurahaismiestä, Hope van Dynea / Ampiaista, Peter Quilliä / Tähtilordia, Carol Danversia / Kapteeni Ihmettä, Monica Rambeau’ta, Kamala Khania / Neiti Ihmettä, Sam Wilsonia / Kapteeni Amerikkaa ja Yelena Belovaa / Mustaa Leskeä. Lisäksi Jeffrey Wright palaa ääninäyttelemään Seuraajaa, Samuel L. Jacksonin, Ben Mendelsohnin, Alaqua Coxin, Tom Hiddlestonin, Dominique Thornen, Kathryn Hahnin ja Charlie Coxin palatessa näyttelemään Nick Furya, Talosta, Maya Lopezia / Kaikua, Lokia, Riri Williamsia / Rautasydäntä, Agatha Harknessia ja Matt Murdockia / Daredeviliä hahmojen omissa Disney+-sarjoissa.

Uusina päänäyttelijöinä MCU:hun liittyy elokuvien puolella Mahershala Ali, jotka näyttelee Eric Brooksia / Bladea.

Elokuvat

Ant-Man and the Wasp: Quantumania (2023)

Scott Lang, Hope van Dyne, Cassie Lang, Janet van Dyne ja Hank Pym päätyvät kvanttimaailmaan ja kohtaavat Kang Valloittajan.

Ennen elokuvan julkaisua, Peyton Reed ja Marvel olivat ”toiveikkaita” kolmannen elokuvan toteutumisen suhteen ja olivat keskustelleet mahdollisista tarinaelementeistä. Marraskuussa 2019 Reed sitoutui virallisesti kolmannen Ant-Man -elokuvan ohjaajaksi. Samalla Paul Ruddin ja Evangeline Lillyn vahvistettiin palaavan Scott Langin / Muurahaismiehen ja Hope van Dynen / Ampiaisen rooleihin. Huhtikuussa 2020 Jeff Loveness palkattiin käsikirjoittajaksi. Elokuvan virallinen nimi ja näyttelijät vahvistettiin joulukuussa 2020 Disneyn Investor Day -tapahtumassa. Esikuvaukset alkoivat Turkissa helmikuussa 2021, varsinaisten kuvausten alettua heinäkuun 2021 lopulla Buckinghamshiressa. Kuvaukset päättyivät marraskuussa 2021. Ant-Man and the Wasp: Quantumania saa ensi-iltansa 17. helmikuuta 2023.

Jonathan Majors esiintyy elokuvassa Kang Valloittajan roolissa, esiinnyttyään aiemmin hänen hyväntahtoisen varianttinsa, Jäljellä olevan, roolissa Lokin ensimmäisellä tuotantokaudella.

Guardians of the Galaxy Vol. 3 (2023)

Huhtikuussa 2016 Kevin Feige ilmoitti, että kolmas Guardians of the Galaxy -elokuva oli kehitteillä.  Vuosi myöhemmin James Gunnin ilmoitettiin palaavaan ohjaajaksi ja käsikirjoittajaksi,  mutta heinäkuussa 2018 Disney ja Marvel antoivat Gunnille potkut tämän vanhojen kontroversiaalien Twitter-julkaisujen vuoksi. Maaliskuussa 2019 Disney ja Marvel kuitenkin peruivat päätöksensä ja palkkasivat Gunnin uudelleen ohjaajaksi, vahvistaen myös aiempien elokuvien viiden päänäyttelijän paluut rooleihinsa. Kuvausten kuitenkin kerrottiin alkavan vasta, kun Gunn saisi valmiiksi työnsä DC Extended Universen elokuvan The Suicide Squad: Suicide Mission (2021) ja sen spin-off-sarjan Peacemaker (2022) parissa. Feige vahvisti vuoden 2019 San Diego Comic-Con Internationalissa elokuvan olevan yhä kehityksessä. Kuvaukset alkoivat marraskuussa 2021 ja päättyivät seuraavan vuoden toukokuussa. Guardians of the Galaxy Vol. 3 saa ensi-iltansa 5. toukokuuta 2023.

Guardians of the Galaxy Vol. 3:n tapahtumat sijoittuvat Avengers: Endgamen ja The Guardians of the Galaxy Holiday Specialin (2022) tapahtumien jälkeen.

The Marvels (2023)

Feige vahvisti vuoden 2019 San Diego Comic-Con Internationalissa elokuvan olevan kehityksessä. Tammikuussa 2020 Megan McDonnell osallistui neuvotteluihin elokuvan käsikirjoittamisesta, mutta Fleck ja Boden eivät palanneet jatko-osan ohjaajiksi, joten Marvel Studios etsi uutta naispuolista ohjaajaa. Elokuussa 2020 Nia DaCosta palkattiin ohjaajaksi. Elokuvan julkistettiin alun perin työnimellä Captain Marvel 2 joulukuussa 2020 Disneyn Investor Day -tapahtumassa. Second unit -kuvaukset alkoivat huhtikuussa 2021 New Jerseyssä, ja elokuvan virallinen nimi The Marvels paljastettiin toukokuussa 2021. Varsinaiset kuvaukset alkoivat elokuussa 2021 Pinewood Studiosin tiloissa, Buckinghamshiressa, ja sijoittuivat myös Longcross Studiosin tiloihin, Surreyyn, sekä Tropeaan. Elokuvaa kuvattiin myös Los Angelesissa. Kuvaukset päättyivät toukokuussa 2022. The Marvels saa ensi-iltansa 28. heinäkuuta 2023.

Iman Vellani palaa Kamala Khanin / Neiti Ihmeen rooliin Disney+-sarjasta Ms. Marvel (2022), jonka juoni tulee vaikuttamaan elokuvan juoneen. Myös Saagar Shaikh, Zenobia Shroff, and Mohan Kapur palaavat kyseisestä sarjasta näyttelemään Aamir Khania, Muneeba Khania ja Yusuf Khania. Lisäksi Teyonah Parris, joka näyttelee aikuista Monica Rambeau’ta Disney+-sarjassa WandaVision (2021), palaa rooliinsa, Akira Akbarin näyteltyä aiemmin 11-vuotiasta Monicaa ensimmäisessä elokuvassa.

Eternalsissa lyhyesti nähty Eebenmiekka tullaan näkemään elokuvassa.

Captain America: New World Order (2024) 
{{Katso myös|[[Captain America: Civil War#The Falcon and the Winter Soldier ja Captain America: New World Order|Captain America: Civil War § The Falcon and the Winter Soldier ja Captain America: New World Order]]|The Falcon and the Winter Soldier § Tulevaisuus}}
Huhtikuussa 2021 paljastettiin, että neljäs Captain America -elokuva on kehityksessä. Kyseinen elokuva tulee toimimaan jatkona Disney+-sarjan The Falcon and the Winter Soldier (2021) tarinalle. Sarjan parissa työskennelleet Malcolm Spellman ja Dalan Musson käsikirjoittavat elokuvan. Anthony Mackie vahvistettiin elokuvan pääosan esittäjäksi elokuussa 2021, ja Julius Onah valittiin heinäkuussa 2022 elokuvan ohjaajaksi. Ja myöhemmin saman kuukauden aikana paljastettiin elokuvan virallinen nimi Captain America: New World Order. Elokuva tutkii miten maailma reagoi Sam Wilsonin ryhtymiseen uudeksi Kapteeni Amerikaksi. Captain America: New World Order saa ensi-iltansa 3. toukokuuta 2024.

Danny Ramirez ja Carl Lumbly palaavat The Falcon and the Winter Solderista näyttelemään Joaquin Torresia ja Isaiah Bradleyä, Tim Blake Nelsonin palatessa The Incredible Hulkista (2008) näyttelemään Samuel Sternsiä / Johtajaa. Lisäksi Harrison Ford näyttelee Thaddeus Rossia, korvaten aiemmiessa MCU-elokuvissa hahmoa näytelleen ja edesmenneen William Hurtin.

 Thunderbolts (2024) 
Kesäkuussa 2022 paljastettiin, että tekeillä on elokuva Ukonnuolista, entisten superroistojen muodostamasta supersankariryhmästä. Jake Schreier on kiinnitetty ohjaajaksi ja Eric Pearson käsikirjoittajaksi. Syyskuussa 2022 paljastettiin, että edellisistä elokuvista Sebastian Stan, Hannah John-Kamen, Wyatt Russell, Florence Pugh, David Harbour ja Olga Kurylenko palaisivat näyttelemään Ukonnuolten jäseniksi värvättyjä Bucky Barnesia / Talvisotilasta, Ava Starria / Aavetta, John Walkeria / USAgenttia, Yelena Belovaa / Mustaa Leskeä, Alexei Shostakovia / Punavartijaa ja Antonia Dreykovia / Urakoitsijaa, Julia Louis-Dreyfusin palatessa näyttelemään Ukonnuolten perustajaa Valentina Allegra de Fontainea. Kuvausten odotetaan alkavan kesällä 2023. Thunderbolts saa ensi-iltansa 26. heinäkuuta 2024.

Harrison Ford palaa Captain America: New World Orderista näyttelemään Thaddeus Rossia.

 Blade (2024) 
Toukokuussa 2013, Marvel Studios oli työstänyt käsikirjoitusta Bladestä kertovalle elokuvalle, kun studio oli saanut hahmon elokuvaoikeudet takaisin New Line Cinemalta. Helmikuussa 2019 Mahershala Ali oli ottanut yhteyttä Marvel Studiosiin ja esitellyt näille ideansa uudesta Blade-elokuvasta ja tarjoutunut näyttelemään hahmoa. Hän oli aiemmin esittänyt Cornell ”Cottonmouth” Stokesia Luke Cagen ensimmäisellä tuotantokaudella. Vuoden 2019 San Diego Comic-Con Internationalissa Kevin Feige virallisesti julkisti elokuvan ja vahvisti Alin esittävän pääosaa, Alin tehtyä kreditoimaton äänicameo elokuvassa Eternals (2021). Helmikuussa 2021 Stacy Osei-Kuffour palkattiin käsikirjoittajaksi, ja syyskuussa 2021 Bassam Tariq elokuvan ohjaajaksi. Tariq erosi aikataulunsa vuoksi ohjaajan paikalta vuotta myöhemmin, ja Beau DeMayo liittyi projektiin toiseksi käsikirjoittajaksi. Kuvausten odotetaan alkavan vuoden 2023 alussa, Tyler Perry Studiosin tiloissa Atlantassa. Elokuvaa tullaan kuvaamaan myös Clevelandissä, New Orleansissa ja Marokossa. Blade saa ensi-iltansa 6. syyskuuta 2023.

 Televisiosarjat 

Kaikki viidennen vaiheen televisiosarjat julkaistaan Disney+:aan.

 What If...? kausi 2 

Multiversumin Vartijoiden perustamisen jälkeen, Seuraaja jatkaa vaihtoehtoisten universumien ja niiden sankarien tutkimista.What If...?:n ensimmäinen tuotantokausi koostui yhdeksästä jaksosta, joista ensimmäinen julkaistiin 11. elokuuta 2021 ja loput viikoittain 6. lokakuuta 2021 asti. Toisen tuotantokauden, joka tulee koostumaan yhdeksästä jaksosta, toteuttaminen aloitettiin jo joulukuussa 2021. A. C. Bradley ja Bryan Andrews palaavat pääkäsikirjoittajaksi ja ohjaajaksi. Toinen tuotantokausi koostuu yhdeksästä jaksosta, jotka tullaan julkaisemaan vuoden 2023 alussa.

 Secret Invasion 

Syyskuussa 2020 paljastettiin, että Nick Furyyn keskittyvä Disney+-sarja oli kehityksessä, Samuel L. Jacksonin tullessa palaamaan rooliinsa ja Kyle Bradstreetin tullessa toimimaan sarjan pääkäsikirjoittajana ja vastaavana tuottajana. Joulukuussa 2020 Disneyn Investor Day -tapahtumassa sarjan viralliseksi nimeksi paljastettiin Secret Invasion, perustuen sarjakuvatarinaan Salainen invaasio, ja Ben Mendelsohnin paljastettiin palaavan MCU-elokuvista skrullikenraali Taloksen rooliin. Kuvaukset alkoivat Lontoossa syyskuussa 2021, Thomas Bezuchan ja Ali Selimin ohjatessa sarjan jaksot. Kuvaukset sijoittuivat myös West Yorkshireen ja Liverpooliin ennen kuin ne saatiin päätökseen huhtikuussa 2022. Secret Invasion koostuu kuudesta jaksosta, jotka tullaan julkaisemaan vuonna 2023.

Cobie Smulders, Martin Freeman ja Don Cheadle palaavat aiemmista MCU-medioista tuttuihin rooleihinsa Maria Hillinä, Everett Rossina, sekä James ”Rhodey” Rhodesina.

 Echo Hawkeyelle alettiin maaliskuussa 2021 toteuttaa Alaqua Coxin näyttelemään Maya Lopeziin / Kaikuun spin-off -sarjaa, Etan Cohenin ja Emily Cohenin ollessa kiinnitettyinä käsikirjoittajiksi ja vastaaviksi tuottajiksi. Echo julkistettiin virallisesti Disney+-päivänä, marraskuussa 2021, jolloin paljastettiin, että Marion Dayre toimisi sarjan pääkäsikirjoittajana. Kuvaukset alkoivat huhtikuussa 2022, ja sijoittuvivat Atlantan metropolialueelle, Social Circleen, sekä Grantvilleen, Georgiaan, ennen kuin ne saatiin päätökseen elokuussa 2022. Sydney Freelandin ja Catriona McKenzien ohjatessa sarjan jaksot. Echo tullaan julkaisemaan vuonna 2023.

Vincent D’Onofrio ja Charlie Cox palaavat aiemmista MCU-medioista näyttelemään Wilson Fiskiä / Kingpiniä ja Matt Murdockia / Daredeviliä.

 Loki kausi 2 Lokin ensimmäinen tuotantokausi koostui kuudesta jaksosta, joista ensimmäinen julkaistiin 9. kesäkuuta 2021 ja loput viikoittain 14. heinäkuuta 2021 asti. Toisen tuotantokauden kehitystyö alkoi marraskuussa 2020. Kyseinen tuotantokausi vahvistettiin virallisesti heinäkuussa 2021, Tom Hiddlestonin tullessa palaamaan Lokin rooliin. Helmikuussa 2022 Eric Martin valittiin sarjan uudeksi pääkäsikirjoittajaksi, Waldronin jatkaessa kuitenkin yhä yhtenä sarjan vastaavista tuottajista. Kuvaukset alkoivat kesäkuussa 2022, Pinewood Studiosin tiloissa, Iso-Britannissa, Justin Bensonin ja Aaron Moorheadin ohjatessa suurin osa sarjan jaksoista. Kuvaukset saatiin päätökseen lokakuussa. Toisen tuotantokauden, joka tulee koostumaan kuudesta jaksosta, ja se tullaan julkaisemaan vuonna 2023.

 Ironheart 

Joulukuussa 2020 Disneyn Investor Day -tapahtumassa paljastettiin, että Riri Williamsiin / Rautasydämeen keskittyvä Disney+-sarja on kehitteillä, Dominique Thornen tullessa palaamaan rooliinsa elokuvasta Black Panther: Wakanda Forever. Huhtikuussa 2021 Chinaka Hodge palkattiin sarjan pääkäsikirjoittajaksi. Ryan Coogler, Black Pantherin ja Black Panther: Wakanda Foreverin ohjaaja ja käsikirjoittaja, on mukana sarjan toteuttamisessa tuotantoyhtiönsä Proximity Median kautta. Kuvaukset alkoivat Trilith Studiosin tiloissa, Atlantassa, kesäkuussa 2022. Sam Baileyn ja Angela Barnesin ohjatessa sarjan jaksot. Ironheart koostuu kuudesta jaksosta, jotka tullaan julkaisemaan vuonna 2023.

 Agatha: Coven of Chaos Katso myös: WandaVision § Spin-offWandaVisionille alettiin lokakuussa 2021 toteuttaa Kathryn Hahnin näyttelemään Agatha Harknessiin keskittyvää spin-offia, Jac Schaefferin palatessa pääkäsikirjoittajaksi ja vastaavaksi tuottajaksi. Sarjan julkistettiin virallisesti vuoden 2021 Disney+-päivänä nimellä Agatha: House of Harkness, kunnes heinäkuussa 2022 sille annettiin uusi nimi. Kuvaukset tulevat alkamaan Atlantassa, Georgiassa, tammikuussa 2023. Agatha: Coven of Chaos tullaan julkaisemaan vuoden 2023 lopulla.

 Daredevil: Born Again 
Maaliskuussa 2022 paljastettiin, että Daredevilille oli suunnitteilla jatkoa, Disneyn saatua hahmon televisio-oikeudet takaisin Netflixiltä ja julkaistua se Disney+:aan. Toukokuussa Matt Corman ja Chris Ord olivat kiinnitetty pääkäsikirjoittajiksi ja sarjan vastaaviksi tuottajiksi. Kuvausten odotetaan alkavan joko vuoden 2022 lopulla tai vuoden 2023 alussa. Daredevil: Born Again'' koostuu 18 jaksosta, jotka tullaan julkaisemaan vuonna 2024.

Lähteet

Marvel Cinematic Universen vaiheet